Document ID: 32010R0086

KOMMISSIONENS FORORDNING (EU) Nr. 86/2010
af 29. januar 2010
om ændring af bilag I til Rådets forordning (EF) nr. 1005/2008, for så vidt angår definitionen af fiskevarer, og om ændring af Kommissionens forordning (EF) nr. 1010/2009, for så vidt angår udveksling af oplysninger om inspektioner af tredjelandsfartøjer og administrative aftaler om fangstattester
EUROPA-KOMMISSIONEN HAR -
under henvisning til traktaten om Den Europæiske Union og traktaten om Den Europæiske Unions funktionsmåde,
under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, (1) særlig artikel 9, stk. 1, artikel 12, stk. 5, artikel 51, stk. 3, og artikel 52, og
ud fra følgende betragtninger:
(1)
Forordning (EF) nr. 1005/2008 gælder for fiskevarer henhørende under definitionen i forordningens artikel 2. Bilag I til nævnte forordning omfatter en liste over varer, der er udelukket fra definitionen af fiskevarer. Listen kan revideres hvert år og bør nu ændres på grundlag af de nye oplysninger, der er indsamlet inden for rammerne af det administrative samarbejde med tredjelande, som er fastsat i artikel 20, stk. 4, i forordning (EF) nr. 1005/2008.
(2)
Forordning (EF) nr. 1010/2009 af 22. oktober 2009 om gennemførelsesbestemmelser til Rådets forordning (EF) nr. 1005/2008 (2) fastsætter bl.a. benchmarks for de inspektioner i havn, som medlemsstaterne skal foretage. For at medlemsstaterne kan overholde de inspektionsbenchmarks, der er fastsat i artikel 4, litra c) og d), i nævnte forordning, bør oplysningerne vedrørende inspektioner af tredjelandsfartøjer sendes elektronisk til Kommissionen, som skal videresende disse oplysninger til de øvrige medlemsstater.
(3)
I bilag IX til forordning (EF) nr. 1010/2009 anføres de administrative aftaler, i henhold til hvilke fangstattester udstedes, valideres og indsendes elektronisk eller erstattes af elektroniske sporingssystemer, der sikrer, at myndighederne anvender samme kontrolniveau. Eftersom der er vedtaget nye administrative aftaler om fangstattester, bør dette bilag ajourføres.
(4)
Forordning (EF) nr. 1005/2008 og (EF) nr. 1010/2009 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE FORORDNING:
Artikel 1
Ændringer af forordning (EF) nr. 1005/2008
Bilag I til forordning (EF) nr. 1005/2008 ændres som angivet i bilag I til nærværende forordning.
Artikel 2
Ændringer af forordning (EF) nr. 1010/2009
I forordning (EF) nr. 1010/2009 foretages følgende ændringer:
1)
I artikel 4 tilføjes følgende stykke:
»Med hensyn til stk. 1, litra c) og d), informerer medlemsstaterne straks Kommissionen om navnet på det tredjelandsfartøj, som det har inspiceret, og de angiver, hvilket flag fartøjet sejler under, samt inspektionsdato. Kommissionen stiller disse oplysninger til rådighed for medlemsstaterne.«
2)
Bilag IX ændres som angivet i bilag II til denne forordning.
Artikel 3
Ikrafttræden
Denne forordning træder i kraft på syvendedagen efter offentliggørelsen i Den Europæiske Unions Tidende.
Den finder anvendelse fra 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. januar 2010.

Labels: 10
12
5
6